Wetzen

Wetzen () is en Dörp in de Gemeen Olndörp (Samtgemeen Amelkusen) in’n Landkreis Lümborg, Neddersassen.

 Geografie 

De Oort liggt in de Lümbörger Heid op dat rechte Över von de Luh.

De Naveröörd sünd Röndahl un Westergellsen in’n Noorden, Karkgellsen un Sugellsen in’n Noordoosten, Örzen un Emsen in’n Oosten, Drögennindörp in’n Süüdoosten, Marßen in’n Süden, Olndörp in’n Süüdwesten, Rulfsen un Raben in’n Westen un Puunsen in’n Noordwesten.

 Historie 

duum|Grootsteengraff bi Wetzen
To de öllsten Funnen op dat Rebeed von dat Dörp höört de Grootsteengräver op’n Strietbarg.

Wetzen kummt 1192 toeerst in de Oorkunnen vör.

 Verwaltungsgeschicht 

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Heinsen in’n Kanton Bienbüddel höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Karkgellsen in’n Kanton Garlstörp.

De Oort hett vör 1852 to de Amtsvaagdie Amelkusen in dat Amt Winsen tohöört. Von 1852 bet 1859 hett de Oort to dat Amt Solzhusen höört un von 1859 bet 1885 wedder to dat Amt Winsen. Na 1885 weer dat in’n Kreis Winsen. 1932 is dat Deel von’n Kreis Horborg worrn.

De Oort weer fröher en egenstännige Gemeen. De Gemeen is an’n 1. Juli 1972 Maat von de Samtgemeen Solzhusen worrn. De Gemeen is aver al an’n 1. März 1974 mit de Gemeenreform in Neddersassen ut’n Landkreis Horborg in’n Landkreis Lümborg wesselt. De Gemeen is oplööst worrn un weer denn Deel von de Gemeen Olndörp. Se weer ok nich mehr Maat von de Samtgemeen Solzhusen. Se weer as Deel von de Gemeen Olndörp nu in de Samtgemeen Amelkusen.

 Inwahnertall 

 Religion 

Wetzen is evangeelsch-luthersch präägt un höört to dat Kaspel von de Martin-Kark in Raben.

För de Kathoolschen is de Marien-Kark in Lümborg tostännig.

De Doden warrt op’n Karkhoff Wetzen begraven, de an de Straat An’n Olenbarg liggt. De Karkhoff is 1946 anleggt worrn. Vörher sünd de Lüüd bi de Kark in Raben begraven worrn. En Kapell hett de Karkhoff 1966 kregen.

 Börgermeesters 

 1852–1876: Peter Christoph Warner
 1876–1907: Heinrich Beeken
 1907–1934: Hermann Peter Blank
 1934–November 1944:Karl Krögers
 November 1944–August 1945: Karl Schlüter sen. (vertredungswies för Krögers, de an de Front weer)
 August 1945–1974: Karl Krögers

 Kultur 

In Wetzen steiht en Denkmaal för de Fullenen ut de twee Weltkrieg’.Onlineprojekt Gefallenendenkmäler Dat Denkmaal is 1952 anleggt worrn.

 Verenen 

De Schüttenvereen Wetzen un Ümgegend is 1934 grünnt worrn.

 Weertschop un Infrastruktur 

Wetzen hett en egene freewillige Füürwehr, de 1934 grünnt worrn is.

 Verkehr 

Dör Wetzen löppt de Kreisstraat 20, de in’n Noordoosten na de K 10 geiht un in’n Westen na de Landsstraat 234 un wieder na Raben. De K 10 föhrt in’n Noorden na Sugellsen un Karkgellsen un in’n Süüdoosten na Örzen an de Bundsstraat 209 un na Emsen un Melbeck. De L 234 löppt in’n Noorden över Puunsen, Solzhusen un Gastää na Winsen un in’n Süden över Olndörp un Amelkusen na Wriel. Von de K 20 in Wetzen geiht in’n Süüdoosten de K 23 af na Marßen un wieder na Drögennindörp an de B 209. En lüttjere Straat föhrt in’n Noorden ok noch na Röndahl.

De nächste Autobahn is de Autobahn 7 (Afsnidd Hamborg–Hannover). De Opfohrten 41 Garlstörp (an de K 5) un 42 Ebendörp (an de L 212) doot all beid so 13 Kilometer in’n Westen von Wetzen liggen.

De nächste Bahnhoff is so bi 18 Kilometer wied weg in’n Noordoosten de Bahnhoff Lümborg an de Bahnlien Hamborg–Hannover. Von 1913 bet 1975 hett dat ok op de Bahnlien Lümborg–Soltau Personenverkehr geven. De Bahnhoff Drögennindörp leeg in disse Tied söss Kilometer in’n Süüdoosten.

 Scholen 

De Kinner ut Wetzen sünd vör 1709 gornich oder in Raben na School gahn. Twüschen 1709 un 1712 hett dat denn den eersten Schoolmeester in Wetzen geven. De School harr toeerst noch keen egen Schoolhuus un weer in en Hüßelhuus ünnerbrocht. Eerst 1822 is dat eerste Schoolhuus boot worrn. De Volksschool in Wetzen hett 1975 dichtmaakt. Sietdem gaht de Kinner op de Grundschool Soosdörp.

 Footnoten 

 Weblenken 

 Websteed över dat Dörp (hoochdüütsch)

Kategorie:Oort
Kategorie:Landkreis Lümborg